cyanic-selkie/wikianc huggingface dataset:
স্থায়িত্ব উপত্যকা
নিউট্রনের ভূমিকা
স্থিতিশীল নিউক্লিয়াসে প্রোটন ও নিউট্রন সংখ্যা প্রায় কাছাকাছি হয়ে থাকে। যেমন কার্বন-১২ (12C) ছয়টি নিউট্রন ও ছয়টি প্রোটন দিয়ে গঠিত। কিন্তু প্রোটনের সংখ্য বৃদ্ধি পেলে সমধর্মী চার্জের কারণে কুলম্বের সূত্র অনুসারে তাদের মধ্যে বিকর্ষণও বৃদ্ধি পায়। নিউট্রনসমূহ প্রোটনসমুহকে পৃথক রেখে এই বিকর্ষণ হ্রাস করার মাধ্যমে নিউক্লিয়াসের স্থায়িত্বে ভূমিকা রাখে। তবে পারমাণবিক সংখ্যা বৃদ্ধির সাথে সাথে স্থায়িত্বের জন্য প্রয়োজনীয় নিউট্রনের সংখ্যা দ্রুততর হারে বৃদ্ধি পেতে থাকে। যেমন সবচে ভারী স্থায়ী মৌল সীসা (Pb) এর পরমাণুতে প্রোটন সংখ্যার চেয়ে অনেক বেশি নিউট্রন অবস্থিত: 206Pb নিউক্লিয়াসে Z = ৮২ এবং N = ১২৪। তাই স্থায়িত্ব উপত্যকা Z = N রেখা থেকে বিচ্যুত হয়ে যেতে শুরু করে, যখন A > ৪০ (Z = ২০ হল ক্যালসিয়াম)। বিটা স্থায়িত্ব রেখায় প্র‌োটন সংখ্যা বৃদ্ধির চাইতে নিউট্রন সংখ্যা বৃদ্ধির হার বেশি।
বিটা স্থায়িত্ব রেখা নিউট্রন-প্রোটন অনুপাতের একটি ঢাল অনুসরণ করে। স্থায়িত্ব উপত্যকার এক পাশে এই অনুপাত ক্ষুদ্র, যেখানে প্রোটনের সংখ্যা নিুট্রনের সংখ্যার চেয়ে অতিরিক্ত। এই নিউক্লাইডগুলো সাধারণত β+ ক্ষয় বা ইলেক্ট্রন হস্তান্তর এর কারণে অস্থায়ী। এই ক্ষয় নিউক্লাইডগুলোকে অধিকতর স্থায়ী নিউট্রন-প্রোটন অনুপাতে পৌঁছে দেয়। অপরপক্ষে স্থায়িত্ব উপত্যকার অপর পাশে β− ক্ষয় দ্বারা নিউক্লাইডগুলো অধিকতর স্থায়ী অবস্থানে পৌঁছায়।
নিউট্রন, প্রোটন ও বন্ধন শক্তি
পরমাণুর নিউক্লিয়াসের ভরের সূত্র হল: যেখানে m_{p} এবং m_{n} যথাক্রমে একটি প্রোটন ও একটি নিউট্রনের ভর, E_{B} নিউক্লিয়াসের মোট বন্ধন শক্তি। এখানে ভর শক্তি সাম্যতা নীতি ব্যবহৃত হয়েছে। প্রোটন ও নিউট্রনের ভরের সমষ্টি থেকে বন্ধন শক্তি বিয়োগ করা হয়েছে, কারণ ওই সমষ্টি থেকে মূল নিউক্লিয়াসের ভর কম। একে বলা হয় ভর ত্রুটি। এই ভর ত্রুটি বৈশিষ্ট্যটি নিউক্লিয়াসের স্থায়িত্বের একটি পূর্বশর্ত। নিউক্লিয়াসের অভ্যন্তরে নিউক্লাইডগুলো একটি বিভব খাদে আবদ্ধ থাকে। একটি অর্ধ-পরীক্ষালদ্ধ ভর সুত্র অনুসারে, বন্ধন শক্তিটি হবে নিম্নরূপ: প্রায়ই EB কে ভর সংখ্যা দিয়ে ভাগ করে প্রতি নিউক্লিয়নের বন্ধন শক্তি নির্ণয় করা হয়, এবং এর সাহায্যে একাধিক নিউক্লিয়নের মধ্যে তুলনা করা যায়। এই সূত্রের প্রতিটি রাশির তত্ত্বীয় ভিত্তি রয়েছে। a_{V}, a_{S}, a_{C}, a_{A} সহগগুলো এবং \delta(A,Z) এর সহগের মান পরীক্ষালদ্ধ।
বন্ধন শক্তির সূত্র থেকে নিউট্রন-প্রোটন অনুপাতের একটি পরিমাণগত অনুমান করা যায়। শক্তিটি Z এর চতুর্পদী সমীকরণ যা নিউট্রন-প্রোটন অনুপাত হলে সংকোচিত হয়ে যায়। নিউট্রন-প্রোটন অনুপাতের এই সমীকরণ থেকে জানা যায় যে স্থায়িত্বপূর্ণ নিউক্লাইডে প্রোটনের চেয়ে নিউট্রনের সংখ্যা A^{2/3} হারে বৃদ্ধি পায়।
স্থায়িত্ব উপত্যকার মধ্যস্থিত বিটা স্থায়িত্ব রেখায় প্রতি নিউক্লিয়নের গড় বন্ধন শক্তিকে পারমাণবিক ভর সংখ্যার ফাংশন হিসেবে প্রদর্শন করা হয়েছে ডানের চিত্রটিতে। ক্ষুদ্র ভর সংখ্যার নিউক্লিয়াস (H, He, Li) এর জন্য গড় বন্ধন শক্তি ক্ষুদ্র, তবে ভর সংখ্যা বৃদ্ধির সাথে সাথে শক্তির পরিমাণ দ্রুততর হারে বৃদ্ধি পায়। নিকেল-৬২ (২৮ p, ৩৪ n) গড় বন্ধন শক্তি সর্বোচ্চ, এবং লোহা-৫৮ (২৬ p, ৩২ n) ও লোহা-৫৬ (২৬ p, ৩০ n) দ্বিতীয় এবং তৃতীয় এই নিউক্লাইডগুলো স্থায়িত্ব উপত্যকার একদম তলদেশে অবস্থিত। এই অঞ্চল থেকে পারমাণবিক ভর সংখ্যা বৃদ্ধির সাথে সাথে গড় বন্ধন শক্তি ধীরে ধীরে দুর্বল হতে থাকে।ইউরেনিয়াম-২৩৮ ভারী নিউক্লাইডটি স্থায়িত্বপূর্ণ নয়, তবে ক্ষয় হয় খুব ধীরে (এর অর্ধায়ু ৪৫ কোটি বছর)। এর প্রতি নিউক্লিয়নের বন্ধন শক্তি তুলনামূলকভাবে সামান্য।
β− ক্ষয়ের জন্য নিউক্লীয় বিক্রিয়ার সাধারণ রূপ হল: যেখানে A এবং Z হল যথাক্রমে নিউক্লিয়াসটির ভর সংখ্যা ও পারমাণবিক সংখ্যা, এবং X ও X′ যথাক্রমে প্রারম্ভিক ও সর্বশেষ নিউক্লাইড। অন্যদিকে β+ ক্ষয়ের জন্য: → +  +   এই বিক্রিয়াগুলো নিউট্রন থেকে প্রোটনে রূপান্তর এবং প্রোটন থেকে নিউট্রনে রূপান্তরের অনুসারী। এই বিক্রিয়াগুলো স্থায়িত্ব উপত্যকার যেকোন এক পাশে শুরু হয় এবং নিউক্লাইডটিকে উপত্যকার অধিকতর বন্ধন শক্তির অবস্থানে তথা অধিকতর স্থায়ী অবস্থানে পৌঁছে দেয়।
ডান পাশের চিত্রটি A=125 ভরসংখ্যাবিশিষ্ট নিউক্লাইডের গড় বন্ধন শক্তি প্রদর্শন করে। এই ঢালের তলদেশে রয়েছে স্থিতিশীল 52Te। 52Te এর বাম অবস্থিত নিউক্লাইডগুলো নিউট্রন আধিক্যের জন্য অস্থিতিশীল, এবং ডানের নিউক্লাইডগুলো প্রোটন আধিক্যের জন্য। বামের নিউক্লাইডে β− ক্ষয় ঘটে, যা নিউট্রনকে প্রোটনে রূপান্তর করে, এবং নিউক্লাইডটিকে ডানদিকে অধিক স্থায়িত্বের অবস্থানে পৌঁছে দেয়। একইভাবে ডানের নিউক্লাইডগুলো β+ ক্ষয়ের মাধ্যমে বামের অধিকতর স্থায়িত্বের অবস্থানে সরে আসে।
ভারী নিউক্লাইডে আলফা ক্ষয়ের সম্ভাবনা বেশি, এবং এদের নিউক্লীয় বিক্রিয়ার সাধারণ রূপ হল: বিটা ক্ষয়ের মতই, ক্ষয়জাত উপাদান X′ বন্ধন শক্তি প্রবলতর এবং এটি স্থায়িত্ব উপত্যকার মধ্যভাগের নিকটবর্তী। আলফা কনাটি দুটি প্রোটন ও দুটি নিউট্রন সরিয়ে নিয়ে লঘুতর নিউক্লাইড গঠন করে। যেহেতু ভারী নিউক্লিয়াসে প্রোটনের চেয়ে বেশি সংখ্যক নিুট্রন থাকে, তাই আলফা ক্ষয়ের মাধ্যমে নিউট্রন-প্রোটন অনুপাত হ্রাস পায়।
প্রোটন ও নিউট্রন ক্ষরণ রেখা
স্থায়িত্ব উপত্যকার সীমানা হল নিউট্রন-সমৃদ্ধ অঞ্চলে নিউট্রন ক্ষরণ রেখা, এবং প্রোটন-সমৃদ্ধ অঞ্চলে প্রোটন ক্ষরণ রেখা। ক্ষরণ রেখাগুলো নিউট্রন-প্রোটন অনুপাতের প্রান্তীয় সীমানা, এর বহিস্থ অনুপাত নিয়ে কোন নিউক্লিয়াস গঠিত হতে পারে না। সেগরে তালিকার বেশিরভাগ অংশের জন্য নিউট্রন ক্ষরণ রেখার অবস্থান স্পষ্ট নয়, তবে অনেক মৌলের জন্য প্রোটন এবং আলফা ক্ষরণ রেখা নির্ণীত হয়েছে। প্রোটন, নিউট্রন এবং আলফা কণার ক্ষরণ রেখা তিনটি সংজ্ঞায়িত, এবং প্রত্যেকেই পারমণাবিন পদার্থবিদ্যায় ভূমিকা রাখে।
স্থায়িত্ব উপত্যকার ঊর্ধ্ব-অভিমুখে নিউক্লাইডসমূহের বন্ধন শক্তির পার্থক্য বাড়তে থাকে, এবং অর্ধায়ু কমতে থাকে। কোন নিউক্লাইডে এক-এক করে নিউক্লিয়ন কণা যোগ করা হলে, একসময় এমন একটি নিউক্লাইড তৈরি হবে যা এতটাই অস্থায়ী যে গঠনের সঙ্গে সঙ্গেই প্রোটন বা নিউট্রন বিকিরণ করে ক্ষয় হয়ে যাবে। চলিত ভাষায়, নিউক্লিয়াসটি কণাগুলো 'লীক' বা 'ক্ষরণ' করে, ফলে "ক্ষরণ রেখা" নামটির উৎপত্তি হয়েছে।
প্রকৃতিতে প্রাপ্ত নিউক্লাইডে প্রোটন ক্ষরণ ঘটে না। প্রোটন ক্ষরণকারী নিউক্লাইড তৈরি করা যায় নিউক্লীয় বিক্রিয়ার মাধ্যমে, সাধারণত রৈখিক পার্টিকেল অ্যাক্সিলারেটরে। ১৯৬৯ সালে কোবাল্ট-৫৩ এর আইসোমারে অবিলম্বিত প্রোটন ক্ষরণ পরিলক্ষিত হলেও পরবর্তী উদাহরণটির জন্য ১৯৮১ পর্যন্ত অপেক্ষা করতে হয়েছিল, যখন পশ্চিম জার্মানির একটি গবেষণাকেন্দ্রে লুটিশিয়াম-১৫১ এবং থুলিয়াম-১৪৭ এর সুপ্তাবস্থায় প্রোটন তেজষ্ক্রিয়তা আবিষ্কৃত হয়। আবিষ্কারের পর এই ক্ষেত্রে গবেষণায় গতি আসে এবং এ পর্যন্ত ২৫টিরও বেশি নিউক্লাইডে প্রোটন ক্ষরণ বৈশিষ্ট্য আবিষ্কৃত হয়েছে। প্রোটন বিকিরণের গবেষণা থেকে পরমাণুর বিকৃতি, ভর ও গঠন সম্পর্কে স্পষ্টতর ধারণা পাওয়া গেছে, এবং এটি কোয়ান্টাম টানেলিংয়ের একটি উদাহরণ।
নিউট্রন বিকিরণকারী নিউক্লাইডের দুটি উদাহরণ হল বেরিলিয়াম-১৩ (গড় আয়ু ২.৭×১০−২১s) এবং হিলিয়াম-৫ (৭×১০−২২s)। যেহেতু এসময় কেবল নিউট্রন সংখ্য হ্রাস পায়, প্রোটন সংখ্যা অপরিবর্তিতই থাকে, তাই পরমাণুটি নতুন পদার্থের পরমাণুতে পরিণত হয় না। বরং মূল পরমাণুটির একটি আইসোটোপ গঠন করে, যেমন বেরিলিয়াম-১৩ একটি নিউট্রন ক্ষরণ করে বেরিলিয়াম-১২-তে পরিণত হয়।
পারমাণবিক প্রকৌশলে একটি অবিলম্বিত নিউট্রন হচ্ছে নিউক্লীয় ফিশন থেকে মুক্তিপ্রাপ্ত নিউট্রন। একটি অস্থায়ী ফিশনযোগ্য ভারী নিউক্লিয়াসের ফিশন থেকে প্রায় অবিলম্বিতভাবে নিউট্রন বিকিরিত হয়। অন্যদিকে বিলম্বিত নিউট্রন একটই ঘটনার মাধ্যমে তৈরি হতে পারে; এরা ফিশনজাত উপাদানের বিটা ক্ষয় থেকে উৎপন্ন হয়। কয়েক মিলিসেকেন্ড থেকে কয়েক মিনিট সময়কালে বিলম্বিত নিউট্রন উৎপন্ন হতে পারে। মার্কিন পারমাণবিক নিয়ন্ত্রণ কমিশন এর সংজ্ঞানুসারে অবিলম্বিত নিউট্রন হল ফিশনের পর ১০−১৪ সেকেন্ডের মধ্যে নি:সৃত নিউট্রন।
স্থায়িত্ব দ্বীপ
স্থায়িত্ব উপত্যকার বাইরে স্থায়িত্ব স্বীপ নামে এলাকার উপস্থিতির পূর্বাভাস রয়েছে, যেখানে বিশেষ কিছু প্রোটন ও নিউট্রন সংখ্যা সম্পন্ন ভারী আইসোটোপ স্থায়িত্ব প্রদর্শন করতে পারে, এমনকি অতি তেজষ্ক্রিয় ইউরেনিয়ামের চেয়েও ভারী নিউক্লিয়াসও।
স্থায়িত্ব দ্বীপ তত্ত্বের ভিত্তি হচ্ছে নিউক্লীয় শেল কাঠামো, যা বর্ণনা করে যে পরমাণুর নিউক্লিয়াস কিছু "শেল" দ্বারা তৈরি, অনেকটা পরমাণুর ইলেক্ট্রন শেলের মতই। উভয় ক্ষেত্রেই শেল হচ্ছে প্রকৃত পক্ষে ক্রমান্বয়ে সজ্জিত কোয়ান্টাম শক্তিস্তর। দুটি শেলে কোয়ান্টাম অবস্থায় শক্তি স্তরদ্বয় একটি তুলনামূলক প্রশস্ত শক্তি খাদ দ্বারা বিচ্ছিন্ন থাকে। তাই যখন নিউট্রন ও প্রোটনের সংখ্যা একটি শেলের শক্তিস্তর সম্পূর্ণভাবে পূরণ করে ফেলে, তখন ওই নিউক্লিয়াসের বন্ধন শক্তি একটি স্থানীয় তীব্রতা লাভ করে, এবং নিউক্লিয়াসের এই দশাটি পূর্ণ শেলবিহীন অন্যান্য নিউক্লিয়াসের চেয়ে অধিক স্থায়িত্ব অর্জন করে।
একটি পূ্র্ণ শেলে নিউট্রন ও প্রোটন "ম্যাজিক সংখ্যা" বা বিশেষ সংখ্যায় উপস্থিত থাকে। গোলাকার নিউক্লিয়াসের জন্য একটি সম্ভাব্য নিউট্রন ম্যাজিক সংখ্যা হচ্ছে ১৮৪, এবং এর সাপেক্ষে স্থায়ী প্রোটন ম্যাজিক সংখ্যা ১১৪, ১২০, এবং ১২৬। এই বিন্যাস থেকে প্রতীয়মান হয় যে এধরনের অধিকাংশ স্থায়ী আইসোটোপ হতে পারে ফ্লেরোভিয়াম-২৯৮, উনবাইনিলিয়াম-৩০৪ এবং উনবাইহেক্সিয়াম-৩১০। এর মধ্যে 298Fl লক্ষণীয়, যা দ্বি-ম্যাজিক সংখ্যা ধারী, অর্থাৎ এর প্রোটন সংখ্যা, ১১৪, এবং নিউট্রন সংখ্যা, ১৮৫, দুটিই ম্যাজিক সংখ্যা হিসেবে গণিত। এই আইসোটোপের অর্ধায়ু খুবই দীর্ঘ হবে বলে অনুমান করা হয়। পরবর্তী লঘুতর গোলাকার দ্বি-ম্যাজিক নিউক্লিয়াস হচ্ছে Pb-২০৮, যা জানামতে সবচে ভারী স্থিতিশীল নিউক্লিয়াস এবং সবচে স্থিতিশীল ভারী ধাতু।
আলোচনা
স্থায়িত্ব উপত্যকা ধারণাটি নিউক্লীয় ক্ষয় প্রক্রিয়া, যেমন ক্ষয় ধারা বা নিউক্লীয় ফিশন, প্রভৃতির বৈশিষ্ট্য বিশ্লেষণে ভূমিকা রাখতে পারে।
তেজষ্ক্রিয় ক্ষয় সাধারণত কিছু ক্রমানুসারী ধাপে সম্পন্ন হয়, যাকে ক্ষয় ধারা বলা হয়। যেমন, 238U ক্ষয় থেকে 234Th, 234Th ক্ষয় থেকে 234mPa, এবং এভাবে অবশেষে 206Pb এ উপনীত হওয়া যায়: এই ধারার প্রতিটি ধাপের প্রতিক্রিয়ায় শক্তি নিঃসৃত হয় এবং ক্ষয়লদ্ধ নিউক্লিয়াস ক্রমান্বয়ে স্থায়িত্ব উপত্যকার ঢাল বেয়ে বিটা স্থায়িত্ব রেখার দিক গমন করে। ধারার সর্বশেষ নিউক্লাইড 206Pb, যা স্থিতিশীল এবং বিটা স্থায়িত্ব রেখাস্থিত।
পারমাণবিক রিঅ্যাক্টরে অনুষ্ঠিত নিউক্লীয় ফিশন প্রক্রিয়া নিউট্রন পরিত্যাগ করে, যা নিউক্লীয় শৃঙ্খল বিক্রিয়া চলমান রাখে। ফিশনকালে একটি ভারী নিউক্লাইড মুক্ত নিউট্রন গ্রহণ করে লঘুতর উপাদানে বিভক্ত হয়ে যায় (যেমন ইউরেনিয়াম-২৩৫ থেকে বেরিয়াম বা ক্রিপ্টন) এবং সাধারণত আরও নিউট্রণ কণা মুক্ত করে। অন্যান্য ভারী নিউক্লাইডের মত ইউরেনিয়ামেরও স্থায়িত্বের জন্য নিউট্রন-প্রোটন অনুপাত (N/Z) বৃহৎ হতে হয়। ফিশন থেকে উৎপন্ন নিউক্লিয়াসের N/Z অনুপাত কম হয়, তবে ইউরেনিয়ামের প্রায় অর্ধেক পারমাণবিক সংখ্যা গ্রহণ করে। যেসব আইসোটোপে ফিশনজাত নিউক্লিয়াসের মত প্রোটন সংখ্যা এবং ফিশনযোগ্য নিউক্লিয়াসের মত N/Z অনুপাত থাকে, তাদের নিউট্রনের সংখ্যা স্থায়িত্বে সহায়ক না, বরং অনেক বেশি হয়। একারণেই সাধারণত ফিশন কালে মুক্ত প্রোটনের পরিবর্তে মুক্ত নিউট্রন নিঃসৃত হয়, এবং একই কারণে ফিশনজাত নিউক্লাইডসমূহ একটি দীর্ঘ β− ক্ষয় ধারায় চালিত হয়, যার প্রতিটি ধাপের নিউক্লিয়াসটি N/Z থেকে (N − 1)/(Z + 1) রূপ লাভ করে।
একটি নির্দিষ্ট হারে ফিশন বিক্রিয়া চালানো হলে (যেমন তরল-শীতলকৃত কিংবা কঠিন নিউক্লাইড দ্বারা) প্রচুর অ্যান্টিনিউট্রিনো উৎপন্ন হয়। ফিশনজাত নিউক্লিয়াসগুলো β− ক্ষয় ধারার মাধ্যমে স্থায়িত্ব উপত্যকায় চালিত হবার সময় প্রতিটি β− কণার পাশাপাশি একটি অ্যান্টিনিউট্রিনোও বিকিরণ করে। ১৯৫৬ সালে, ফ্রেডেরিক রাইনেস এবং ক্লাইড কাওয়ান নিউক্লিয়ার রিঅ্যাক্টরে উৎপন্ন (অনুমিত) প্রবল নিউট্রিনো স্রোতের সহায়তায় কাওয়ান–রাইনেস নিউট্রিনো পরীক্ষা দ্বারা এই দুর্লভ কণাগুলো সনাক্ত এবং এদের বাস্তব উপস্থিতি প্রমাণ করতে সক্ষম হয়েছিলেন।
ফুসফুসের মূল
ফুসফুসের মূল হল একদল কাঠামো যা প্রতিটি ফুসফুসের হাইলামে মধ্যস্টিনাম পৃষ্ঠের ঠিক উপরে এবং ফুসফুসের কার্ডিয়াক ছাপের পিছনে উত্থিত হয়। এটা সম্মুখ দিকের(অভ্যন্তরীণ সীমান্ত) তুলনায় পৃষ্ঠদেশের(পশ্চাৎ সীমান্ত) অধিক  নিকটতর । ফুসফুসের মূলটি কতক কাঠামো দ্বারা সংযুক্ত থাকে যা একে হৃৎপিণ্ড এবং শ্বাসনালীতে গঠন করে ।
পাঁজর খাঁচা একটি দুই স্তরপূর্ণ ঝিল্লিময় আবরণী প্লুরা দ্বারা ফুসফুস থেকে বিচ্ছিন্ন। হাইলামটি হলো বৃহৎ ত্রিভুজাকার গহ্বর যেখানে প্যারাইটাল প্লুরা (পাঁজর খাচাকে  আচ্ছাদিত ) এবং ভিসেরাল  প্লুরা(ফুসফুসকে  আচ্ছাদিত) এর মধ্যে সংযোগ তৈরি হয়,যা মধ্যস্টিনাম এবং প্লুরার গহ্বর এর মধ্যে সংযোগ বিন্দু চিহ্নিত করে।
অবস্থান
ডান ফুসফুসের মূলটি উর্ধ্ব মহাশিরা এবং ডান অলিন্দের কিছু অংশের পিছনে এবং অজাইগস শিরাটির নিচে থাকে। বাম ফুসফুসের এই অংশটি মহাধমনির খিলানের নিচে এবং মহাধমনির অবরোহী অংশের সামনে দিয়ে যায়; ফ্রেনিক স্নায়ু, পেরিকার্ডিয়াকোফ্রেনিক ধমনী এবং শিরা এবং অভ্যন্তরীণ পালমোনারি প্লেক্সাস প্রতিটির সামনে থাকে এবং ভেগাস স্নায়ু এবং বাইরের দিকের পালমোনারি প্লেক্সাসের পিছনে থাকে।
নিউরোভাসকুলার
মূলটি ব্রঙ্কাস, পালমোনারি ধমনী, ফুসফুসীয় শিরা, শ্বাসনালীর ধমনী এবং শিরা, স্নায়ুর পালমোনারি প্লেক্সাস, লিম্ফ্যাটিক ভ্যাসেল, ব্রঙ্কিয়াল লিম্ফ নোড এবং এরিওলোরার টিস্যু দ্বারা গঠিত হয়, এগুলি সমস্তই প্লুরার প্রতিচ্ছবি দ্বারা আবদ্ধ থাকে । প্রতিটি ফুসফুসের শিকড় রচনা করে প্রধান কাঠামো প্রতিটি দিকের সামনে থেকে পিছনে একইভাবে সাজানো হয়। এর অর্থ হ'ল দুটি পালমোনারি শিরাগুলির উপরের অংশটি পূর্ববর্তীভাবে অবস্থিত, পালমোনারি ধমনীটি মাঝখানে রয়েছে এবং ব্রঙ্কাস এবং ব্রঞ্চিয়াল ভ্যাসেল উত্তরোত্তর অবস্থিত। উভয় পক্ষের বিন্যাসটি অপ্রতিসম ।
ডান দিক: (নিকৃষ্ট থেকে উচ্চতর) এপিটারিয়াল ব্রঙ্কাস, পালমোনারি ধমনি,হাইপারটেরিয়াল ব্রোঙ্কাস এবং নিকৃষ্ট(ইনফিরিয়র)পালমোনারি শিরা।
বাম দিক:(নিকৃষ্ট থেকে উচ্চতর) পালমোনারি ধমনী,প্রধান ব্রঙ্কাস এবং নিকৃষ্ট(ইনফিরিয়র)পালমোনারি শিরা।
তথ্যসূত্র
এই নিবন্ধটি গ্রে এর অ্যানাটমি (১৯১৮) এর ২০ তম সংস্করণ থেকে পাবলিক ডোমেনে টেক্সট অন্তর্ভুক্ত করেছে।
হায়াত রিজেন্সি-গুরগাঁও
হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷
হায়াত রিজেন্সি হোটেলের ইতিহাস
হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরনের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷
কুন্হু মহম্মদ
কুন্হু মহম্মদ পুথানপুরাক্কাল (জন্ম ৫মার্চ ১৯৮৭) একজন ভারতীয় দৌড়বিদ যিনি ৪০০ মিটার দৌড়ে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে যোগ্যতা অর্জন করেন। ২০১৬ এর জুলাই মাসে বেঙ্গালুরু এর একটি রিলে টিমে ছিলেন যাঁরা একটি ন্যশনাল ৪x৪০০মিটার রিলে দৌড়ের রেকর্ড ভাঙ্গে। তুর্কী পৌঁছানোর চার সপ্তাহ আগে কুনহু মহম্মদ, মহম্মদ আনস, আয়সামী ধারুন এবং আরোকিয়া রাজীব এই চারজন জাতীয় স্তরে একটি নতুন রেকর্ড স্থাপন করেন ৩:০২:১৭ তে এই রিলে টিমের স্থান আন্তর্জাতিকভাবে ১৩নং স্থানে পৌঁছে দিতে সাহায্য করে.
পশ্চিমাঞ্চল ক্রিকেট দল
পশ্চিম অঞ্চল ক্রিকেট দল হল একটি প্রথম-শ্রেণীর ক্রিকেট দল যে দলীপ ট্রফি এবং দেওধর ট্রফিতে পশ্চিম ভারতের প্রতিনিধিত্ব করে । এটি রঞ্জি ট্রফিতে প্রতিদ্বন্দ্বিতাকারী পশ্চিম ভারতের পাঁচটি প্রথম-শ্রেণীর ভারতীয় দলের খেলোয়াড়দের একটি সংমিশ্রিত দল : বরোদা, গুজরাট , মহারাষ্ট্র , মুম্বাই এবং সৌরাষ্ট্র । দুলিপ ট্রফির সমস্ত অঞ্চলের মধ্যে পশ্চিম অঞ্চলের সেরা ট্র্যাক রেকর্ড রয়েছে, কারণ তারা উত্তর অঞ্চলের মতো 17 বার ট্রফি জিতেছে।. এর মধ্যে 1961-62 থেকে 1964-65 মৌসুম পর্যন্ত টানা চারটি শিরোপা অন্তর্ভুক্ত ছিল, যদিও এর মধ্যে তৃতীয়টি দক্ষিণ অঞ্চলের সাথে ভাগ করা হয়েছিল । 2009-10 দুলিপ ট্রফির ফাইনালে রাজীব গান্ধী স্টেডিয়ামে দক্ষিণ অঞ্চলের বিরুদ্ধে খেলা, পশ্চিম অঞ্চল 541-7 স্কোর করে একটি ম্যাচ জেতার জন্য সর্বোচ্চ চতুর্থ ইনিংসের জন্য একটি নতুন প্রথম-শ্রেণীর রেকর্ড স্থাপন করে।
মির্জাবাড়ী ইউনিয়ন
মির্জাবাড়ী ইউনিয়ন বাংলাদেশের ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
ভৌগোলিক উপাত্ত
মির্জাবাড়ী ইউনিয়নের মোট আয়তন ৪৬৫৬ একর।ঘরবাড়ির সংখ্যা ৬৩৪৬ টি। গ্রমের সংখ্যা ১৮ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মির্জাবাড়ী ইউনিয়নের মোট জনসংখ্যা ২৪২৭৮ জন।এদের মধ্যে ১১৮৪২ জন পুরূষ এবং ১২৪৩৬ জন মহিলা। প্রতি ব:কি: এ ১২৮৮ জন লোক বাস করে।
শিক্ষা
মির্জাবাড়ি ইউনিয়নে ২ টি উচ্চমাধ্যমিক বিদ্যালয়, একটি আলিয়া মাদ্রাসা রয়েছে। এখানে কয়েকটি প্রাইমারী স্কুল ও এবতেদায়ি মাদ্রাসা আছে। তাছাড়া মসজিদ ভিত্তিক পড়ানো হয়। উচ্চমাধ্যমিক স্কুল হল ব্রাহ্মণবাড়ী হাইস্কুল ও আম্বাড়ীয়া হাইস্কুল ও মাদ্রাসা হল রাধানগর ব্রাহ্মণবাড়ী ফাজেল (ডিগ্রী) মাদ্রাসা। প্রাইমারী স্কুলগুলি ব্রাহ্মণবাড়ী, মজিদচালা,ভবানীটেকি, ফাজিলপুর,হাসিল ও আম্বাড়িয়া অবস্থিত।
গাজীপুর ক্যান্টনমেন্ট কলেজ
গাজীপুর ক্যান্টনমেন্ট কলেজ (জিসিসি নামেও পরিচিত) গাজীপুর জেলায় অবস্থিত একটি কলেজ। এটি গাজীপুরের বিখ্যাত কলেজগুলির মধ্যে একটি। কলেজটি একাদশ শ্রেণি থেকে স্নাতক (প্রায় ১৫ থেকে ১৯ বছর বয়সী) ছেলে-মেয়ে উভয় শিক্ষার্থীদের জন্য উন্মুক্ত। কলেজটির ক্যাম্পাসের আয়তন ৫ একর।
শিক্ষক ফোরাম
গাজীপুর ক্যান্টনমেন্ট কলেজটি বাংলাদেশ সমরাস্ত্র কারখানা কর্তৃক নিয়ন্ত্রিত। সমস্ত শিক্ষক কলেজে কমিটি কর্তৃক নিয়োগ করা হয়।
হিন্দুস্তানি জাতিগোষ্ঠী
হিন্দুস্তানি জাতিগোষ্ঠী অথবা হিন্দভি জাতি হলো একাধিক সমগোত্রীয় জাতির সমন্বয়ে গঠিত একটি জাতিগোষ্ঠী, এরা মূলত ইন্দো-আর্য জনগোষ্ঠীর অন্তর্ভুক্ত৷ উত্তর ভারতের হিমালয় ও বিন্ধ্য পর্বতমালার মধ্যবর্তী সিন্ধু-গাঙ্গেয় সমভূমি অঞ্চলে এই জাতিগোষ্ঠীর বাস৷ হিন্দুস্তানি শব্দটি ঐতিহাসিকভাবে বংশবৃৃত্তান্ত,ভাষাগত কিমবা সংস্কৃতিগত ক্ষেত্রে ব্যবহার করা হতো৷ বর্তমান পারসিক সংস্কৃতির আঙ্গিকে হিন্দুস্তানি শব্দটি লুপ্ত হয়ে উত্তর ভারতের ঐ অঞ্চলে একাধিক ছোটো বড়ো স্থানীয় ভাষার বিবর্তন ঘটে, এই ভাষাগুলি একে অপরের সাথে অধিক সম্পর্কযুক্ত ও প্রচুর মিল পাওয়া যায়৷
ঐতিহ্যগতভাবে হিন্দুস্তানি ভাষাভাষী লোক তথা যারা হিন্দি ও উর্দুভাষী লোকেরাই হিন্দুস্তানি বলে পরিচিত৷ ভারতের একাধিক রাজ্যে ভিন্ন ভিন্ন বুলিতে হিন্দুস্তানি ভাষার প্রয়োগ করা হয়, তার মধ্যে হিন্দি ভাষা অন্যতম ও প্রধান৷ হিন্দুস্তানি জাতিগোষ্ঠীর বাস এমন ভারতীয় রাজ্যগুলি হলো যথাক্রমে, ছত্তীসগঢ়, হরিয়ানা, হিমাচল প্রদেশ, ঝাড়খণ্ড, মধ্যপ্রদেশ, রাজস্থান, উত্তরপ্রদেশ, উত্তরাখণ্ড এবং বিহার এবং একমাত্র কেন্দ্রশাসিত অঞ্চলটি হলো দিল্লি৷    মুল উর্দুভাষী পাকিস্তানের উদ্বাস্তু মুহাজিররাও হিন্দুস্তানি জাতিগোষ্ঠীর সদৃৃশ৷
হিন্দুস্তানি বা হিন্দভি জাতির লোকেরা একাধিক ভাষাভাষীর লোক হলেও ভারতীয় সরকারের জনগণনা নীতি অনুসারে হিন্দুস্তানী ভাষাটির দুটিমাত্র উপভাষা একটি উর্দু ভাষা এবং অন্যান্য সকল ভাষা নিয়ে একত্রে হিন্দি ভাষার অন্তর্গত৷
শিকারপুর জেলা
শিকারপুর জেলা  (সিন্ধি:شڪارپور) :, পাকিস্তানের সিন্ধু প্রদেশের একটি জেলা। শিকারপুর হচ্ছে জেলাটি প্রধান শহর বা কেন্দ্রীয় অঞ্চল,  এছাড়াও এখানে ৪টি (০৪) উপ-বিভাগ রয়েছে, স্থানীয়ভাবে বলা হয় (তালুকা): লক্ষী গোলাম শাহ, গার্হি ইয়াসিন, খানপুর এবং শিকারপুর। জেলাটি প্রায় ২৫১২ বর্গ কিলোমিটার এলাকা জুড়ে বিস্তৃত। ২০১৭ সালের আদমশুমারীর হিসাব অনুযায়ী শিকারপুরের মোট জনসংখ্যা ছিল প্রায় ১২৩১৪৮১ জন এর মত। যার মধ্যে থেকে মোট পুরুষের সংখ্যা প্রায় ৬৩৪৮৮৫ জন এর মত এবং মহিলা ৫৯৬৪৭৭ জন এর মত। ১৯৯৮ সাল থেকে ২০১৭ সাল পর্যন্ত গড় বার্ষিক বৃদ্ধির হার ছিল প্রায় ১.৭৮।
রশাসনিক বিভাগ
শিকারপুর জেলাটি ৪টি তহসিল নিয়ে গঠন করা হয়েছে:
মনপ্রিত কৌর
মনপ্রিত কৌর একজন ভারতীয় পেশাদারী ভারোত্তোলক। ১০ জুলাই ২০১৩, তিনি +৭৫কেজি বিভাগে সর্বসাকুল্যে ১৮৯ কেজি ভারত্তোলন করে জাতীয় স্তরে ভারত্তোলন চ্যাম্পিয়নিশপে জিতে সোনা জয় করেন. তিনি আরোও মহিলাদের 17.96মিটার শট্ পুটের জাতীয় রেকর্ড ধরে রাখেন. মনপ্রিত কাউর রিও ২০১৬ এর অলিম্পিকে ভারতের তরফ থেকে শট্ পুটে যোগ্যতাসম্পন্ন হন.
মোরান সরকার
মোরান সরকার পাঞ্জাবি রানী ছিলেন যিনি ১৮০২ সালে পাঞ্জাবের মহারাজা রঞ্জিত সিংকে বিয়ে করেছিলেন। রানী হওয়ার আগে তিনি নর্তকী মেয়ে ছিলেন। মহারাজা আকালি ফুল সিং তার সাথে বিবাহ বন্ধনে আবদ্ধ হয়েছিলেন  ।
জীবন
মাই মুরান লাহোর ও অমৃতসরের নিকটবর্তী মাখনপুরে একটি মুসলিম পরিবারে জন্মগ্রহণ করেছিলেন তিনি পরে ২১ বছর বয়সে লাহোরের মহারাজা হওয়ার এক বছর পরে মহারাজা রঞ্জিত সিংহের সাথে বিবাহ বন্ধনে আবদ্ধ হন এবং আনুষ্ঠানিকভাবে তাকে মহারাণী সাহিবা নামে নামকরণ করা হয়। তিনি নর্তকী মেয়ে ছিলেন। মহারাজা রণজিৎ সিং তাঁর সাথে ভারত ও পাকিস্তানের পাঞ্জাব অঞ্চলে দেখা করতেন। অমৃতসর ও লাহোরের মাঝামাঝি সময়ে মহারাজা রঞ্জিত সিংহের বড়দাড়িতে তিনি তাঁর জন্য নাচতেন। জায়গাটিকে পুল কঞ্জরী বলা হয়েছিল তবে এখন এর নাম বদলে 'পাল মুরান ' করা হয়েছে। তিনি রানি মুরণের নামে একটি মুদ্রা প্রচলন করেছিলেন।  এ কারণে লাহোরের লোকেরা তাকে মুরন সরকার বলে সম্বোধন করতে শুরু করে।
তিনি শিল্পকলা এবং বিদ্যায় খুব জ্ঞাত হিসাবে বিবেচিত হতেন। তিনি তাঁর জনহিতকর কাজ এবং মহারাজের দৃষ্টি আকর্ষণ করেন।
মোরণের অনুরোধে মহারাজা মসজিদ-তা-তাওয়াইফান নামে একটি মসজিদ নির্মাণ করেন, যা ১৯৯৯ সালে লাহোরের মাই মুরন মসজিদ নামকরণ করা হয়। । এটি লাহোরের বাজারে এখন শাহ আলমি গেটের কাছে পাপ্পর মান্ডি নামে পরিচিত। থাম্ব|লাহোরে মাই মুরান মসজিদ ডান|থাম্ব| [[ভারত - পাকিস্তান সীমান্তের পুল মুরানে জরাজীর্ণ বড়দারি ]]
নাটক
মহারাজা রঞ্জিত সিংয়ের সাথে তাঁর জীবন কাহিনী মনভীন সন্ধু একটি নাটক তৈরি করেছিলেন এবং এটি কেওয়াল ধালিওয়াল পরিচালিত করেছিলেন।
প্রায়োরি অফ সায়োন
thumb|right|Prieuré de Sion এর প্রতীক প্রায়োরি অফ সায়োন (Prieuré de Sion, ইংরেজি:Priory of Sion) প্রায় হাজার বছরের পুরনো একটি গুপ্ত সংগঠন যাদেরকে অনেক ষড়যন্ত্রমূলক তত্ত্বের জন্য দায়ী করা হয়। ড্যান ব্রাউনের বিখ্যাত উপন্যাস দ্য দা ভিঞ্চি কোডে এই সংগঠন নিয়ে বিস্তর পটভূমি রচনা করা হয়েছে। এতে এই সংগঠনকে একটি প্রাচীন রহস্যময় ধর্মের অনুসারীদের প্রতিষ্ঠিত বলে উল্লেখ করা হয়েছে। ধারণা করা হয় একাদশ শতাব্দীতে এই সংগঠনটি প্রতিষ্ঠা লাভ করে।এদের মূল লক্ষ হল খ্রিস্টের বংশধরদের রক্ষা করা।তারা মনে করেন খ্রিস্ট ম্যারী ম্যাগডেনেল এর সাথে বিবাহ বন্ধনে আবদ্ধ হয়েছিলেন। কিন্তু এই ব্যাপারটি অনেকেই বিশ্বাস করেন না। আর প্রায়োরিরা প্যাগান ধর্মাবলম্বী।
অভিযুক্ত প্রায়োরিবৃন্দ
বিভিন্ন সূত্র থেকে অভিযোগ করা হয় যে প্রায়োরি অফ সায়োন একাদশ শতকে প্রতিষ্ঠিত একটি গোপন সংগঠন যারা যীশু খ্রিস্টের রক্তের ধারা সংশ্লিষ্ট গোপন তথ্যসমূহ রক্ষা করার জন্য কাজ করে। মধ্যযুগে নাইট টেম্পলার নামে যে সশস্ত্র বাহিনী সৃষ্টি হয়েছিলো তা প্রায়োরির সামরিক শাখা হিসেবে বিবেচিত হয়। প্রায়োরি অফ সায়োনের প্রধানরা গ্র্যান্ড মাস্টার নামে পরিচিত। লিওনার্দো দা ভিঞ্চি, ভিক্টর হুগো এবং আইজাক নিউটনের মত বিশিষ্ট বিজ্ঞানী ও সাহিত্যিকদেরকে প্রায়োরির গ্র্যান্ড মাস্টার হিসেবে অভিযুক্ত করা হয়।
প্রায়োরি অফ সায়োনের অভিযুক্ত গ্র্যান্ডমাস্টারবৃন্দ
thumb|220px|right|[[লিওনার্দো দা ভিঞ্চি ১২তম গ্র্যান্ড মাস্টার হিসেবে অভিযুক্ত]] প্রায়োরি অফ সায়োন একজন গ্র্যান্ড মাস্টার বা Nautonnier দ্বারা পরিচালিত হয়। নিম্নোক্ত তালিকাটি পিয়েরে প্ল্যান্টার্ড "Philippe Toscan du Plantier" ছদ্মনামে ১৯৬৭ সালে প্রকাশ করেন। প্রকাশিত নথিটির নাম ছিল: Secret Dossiers of Henri Lobineau
thumb|225px|[[ভিক্টর হুগো ২৪তম গ্র্যান্ড মাস্টার হিসেবে অভিযুক্ত]] গ্র্যান্ড মাস্টারদের দ্বিতীয় তালিকাটি ১৯৮৯ সালের সেপ্টেম্বর ৩ তারিখে Vaincre No. ৩ - এর ২২নং পৃষ্ঠায় প্রকাশিত হয়।
সামাজিক ভূগোল
দ্বিতীয় বিশ্বযুদ্ধ পূর্বকাল
"সামাজিক ভূগোল" (বা, "géographie sociale") শব্দটি ফ্রেঞ্চ ভাষা থেকে এসেছে, যেখানে এই শব্দটি ভূগোলবিদ এলিসি রিক্লাস এবং লে প্লে মতবাদের অনুসারি সমাজবিজ্ঞানীরা উভয়ই, সম্ভবতঃ একে অপরের থেকে পৃথকভাবে, ব্যবহার করেছিলেন। প্রকৃতপক্ষে, এই শব্দটির প্রথম দেখা যায় ১৮৮৪ সালে লে প্লে মতবাদের অনুসারি সমাজবিজ্ঞানী পল ডি রুশিয়ার্স রচিত রিক্লাসের Nouvelle géographie universelle-এর পর্যালোচনায়। রিক্লাস নিজেই এই শব্দটি বেশ কয়েকবার ব্যবহার করেছিলেন, প্রথমটি ১৮৫৫ সালে প্রথম এবং ১৯০৫ সালে তার শেষ রচনা L'Homme et la terre-তে। প্রথম প্রকাশিত কোন রচনায় এই শব্দটিকে শিরোনামের অংশ হিসাবে ব্যবহার করেছিলেন লে প্লে মতবাদের অনুসারি অপর এক সমাজবিজ্ঞানী অ্যাডমন্ড ডেমোলিনস তার ১৮৯৬ এবং ১৮৯৭ সালে প্রকাশিত Géographie sociale de la France নিবন্ধে।
দ্বিতীয় বিশ্বযুদ্ধ পরবর্তীকাল
দ্বিতীয় বিশ্বযুদ্ধের পরবর্তীকালে জার্মান ভাষার ভূগোলে সামাজিক বিভাগ এবং ভূদৃশ্যগুলির মধ্যকার সংযোগের উপর মনোযোগ প্রদানের রীতি হান্স বোবেক এবং ওল্ফয়েং হার্টকের দ্বারা আরও বিকাশ লাভ করে।
কামরুল আলম খান
কামরুল আলম খান একজন বাংলাদেশী পদার্থবিদ। তিনি জগন্নাথ বিশ্ববিদ্যালয়ের পদার্থবিজ্ঞান বিভাগের অধ্যাপক। বর্তমানে তিনি জামালপুরে অবস্থিত বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের (বশেফমুবিপ্রবি) উপাচার্য হিসেবে দায়িত্ব পালন করছেন।
কর্মজীবন
কামরুল আলম খান ঢাকা বিশ্ববিদ্যালয়ের এনার্জি ইনস্টিটিউটে গবেষণা সহযোগী হিসেবে কাজ করেছেন। বিসিএস শিক্ষা ক্যাডারের কর্মকর্তা হিসেবে ১৯৯৩ খ্রিষ্টাব্দে তিনি শিক্ষকতা জীবন শুরু করেন। ২০০৫ খ্রিষ্টাব্দে তিনি জগন্নাথ বিশ্ববিদ্যালয়ে যোগ দেন এবং ২০১০ খ্রিষ্টাব্দে অধ্যাপক পদে পদোন্নতি লাভ করেন।
কর্মজীবনে অধ্যাপনার পাশাপাশি তিনি জগন্নাথ বিশ্ববিদ্যালয়ের পদার্থবিজ্ঞান বিভাগের সভাপতি, বিজ্ঞান অনুষদের ডিন, ইনস্টিটিউশনাল কোয়ালিটি অ্যাসুরেন্স সেলের (আইকিউএসি) পরিচালকসহ বিভিন্ন দায়িত্ব পালন করেছেন। ২০২২ খ্রিষ্টাব্দের ১২ ডিসেম্বর তিনি পরবর্তী চার বছরের জন্য জামালপুরের বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের দ্বিতীয় উপাচার্য হিসেবে নিযুক্ত হন।
গবেষণাকর্ম
দেশি ও বিদেশি জার্নালে তার গবেষণা প্রবন্ধ প্রকাশিত হয়েছে। এছাড়া বিভিন্ন আন্তর্জাতিক সম্মেলনে তিনি প্রবন্ধ উপস্থাপন করেছেন।
মিল (বংশাণুবিজ্ঞান)
বংশাণুবিজ্ঞানে মিল (Concordance কনকরডেন্স) পরিভাষাটি দ্বারা সাধারণত কোন যমজের উভয় সদস্যের মধ্যে একই বৈশিষ্ট্যের উপস্থিতিকে বোঝানো হয়। তবে এর আরেকটি কঠোর সংজ্ঞা হচ্ছে, যমজের একজনের একটি নির্দিষ্ট বৈশিষ্ট্য আছে এই শর্তে যমজ এর উভয় সদস্যের মধ্যে এই বৈশিষ্ট্যটি থাকার সম্ভাবনাকে মিল বলে। যেমন, দুইটি যমজ মিলযুক্ত হতে পারে যদি এদের উভয়েরই কোন নির্দিষ্ট বৈশিষ্ট্য থেকে থাকে, অথবা কোন নির্দিষ্ট বৈশিষ্ট্যের অভাব থাকে। বংশাণুগত মিলের আদর্শ উদাহরণ হচ্ছে অভিন্ন যমজ (মনোজাইগোটিক যমজ - যেখানে দুই যমজ দেখতে একই রকম হয়)।
যমজ গবেষণা
যমজ নিয়ে একটি গবেষণায় (twin studies) অনুরূপ যমজ এবং ভিন্ন যমজের (ফ্র্যাটারনাল বা ডাইজাইগোটিক টুইন - যারা দেখতে এক রকম হয় না) মধ্যে তুলনা করার জন্য একটি যমজ নিয়ে গবেষণা পরিচালিত হয়। কোন নির্দিষ্ট বৈশিষ্ট্য বা অসুখ বংশাণুগত কারণে তৈরি হয়েছে কিনা, সেই সম্পর্কে ধারণা লাভ করতে এই গবেষণা সাহায্য করে। সমকামিতা এবং বুদ্ধিমত্তার জন্য কনকরডেন্স এর হার এর ক্ষেত্রে এরকম গবেষণা করা হয়।
যেহেতু অভিন্ন যমজ দেখতে একই রকম হয়, তাই এদের একজনের দ্বারা বাহিত বংশাণুগত নকশা (genetic pattern) আরেকজনের দ্বারা বাহিত হবার সম্ভাবনা অনেক বেশি থাকে। যদি একটি যমজে চিহ্নিত কোন বৈশিষ্ট্য কোন নির্দিষ্ট বংশাণুর কারণে তৈরি হয়, তাহলে যমজের আরেক সদস্যের মধ্যে সেই বৈশিষ্ট্যটি উপস্থিত থাকার সম্ভাবনা অনেক বেশি। এভাবে, কোন নির্দিষ্ট বৈশিষ্ট্যের ক্ষেত্রে কনকরডেন্স হার নির্দেশ করে, তার ঠিক কি পরিমাণ বৈশিষ্ট্য বংশাণুগত।
এভাবে বংশাণুনগত বিষয়ের অভিন্নতাই কোন রোগ বা বৈশিষ্ট্যের অভিন্নতাকে সম্পূর্ণভাবে নির্দেশ করতে পারে না। তাই বংশাণুগত বিষয়গুলোকে কোন রোগের জন্য অবদানকারী হিসেবে অনুমান করা হয়, কিন্তু একেই একমাত্র কারণ হিসেবে অনুমান করা যায় না।
বংশাণুগত চরিত্র নির্ণয় (জিনোটাইপিং) গবেষণা
বংশাণুগত চরিত্র নির্ণয় (জিনোটাইপিং) গবেষণায়, যেখানে ডিএনএ-কে বিভিন্ন ভেরিয়েন্সের অবস্থানের জন্য সরাসরিভাবে পরীক্ষা করা হয়, সেখানে মিল হচ্ছে SNP বা সিংগেল নিউক্লিওটাইড পলিমরফিজম এর শতকরা হারের পরিমাণ। সিংগেল নিউক্লিওটাইড পলিমরফিজম হচ্ছে বংশাণুসমগ্রের (জিনোমের) কোন নির্দিষ্ট অবস্থানে নিউক্লিওটাইডের প্রকরণ, যেখানে সকল প্রকরণই পপুলেশনে লক্ষ্যণীয় মাত্রায় উপস্থিত থাকে। .তাত্ত্বিকভাবে একই ব্যক্তি বা অনুরূপ যমজের থেকে নেয়া স্যাম্পলে শতভাগ কনকরডেন্স থাকার কথা, কিন্তু পরীক্ষাজনিত ত্রুটি ও দৈহিক পরিব্যক্তি (সোমাটিক মিউটেশন - যা দেহের মাইটোসিস কোষ বিভাজনের সময় হয়, পিতামাতা থেকে এই মিউটেশন সন্তানে বাহিত হয় না) এর কারণে সাধারণত এই কনকরডেন্স এর হার ৯৯% থেকে ৯৯.৯৫% হয়। তাই বংশাণুগত চরিত্র নির্ণয় (জিনোটাইপিং) পরীক্ষায় (genotyping assay) সঠিকতার সাথে হিসাব করার জন্য মিলের ব্যবহার করা যেতে পারে।
যেহেতু সন্তান তার মা ও বাবার থেকে অর্ধেক করে ডিএনএ লাভ করে থাকে; তাই এই হিসাবে পিতামাতা, সন্তান, সহোদর ভাই এবং অননুরূপ যমজ (ফ্র্যাটারনাল বা ডাইজাইগোটিক যমজ) দের মধ্যে গড়ে ৫০% মিল দেখা যায়।
ইস্কিলাস
ইস্কিলাস (গ্রিক ভাষায়: Αἰσχύλος; ইংরেজি ভাষায়: Aeschylus) (জন্ম: ৫২৫ খ্রিস্টপূর্ব — মৃত্যু: ৪৫৬ খ্রিস্টপূর্ব) একজন প্রাচীন গ্রিক নাট্যকার। তিনি প্রাচীনতম তিনজন গ্রিক ট্র্যাজেডি রচয়িতাদের মধ্যে একজন, যাদের লেখা সম্পূর্ণ হারিয়ে যায়নি। অন্য দুইজন হলেন সফোক্লেস এবং ইউরিপিদেস।
জন্ম
ইস্কিলাস জন্মেছিলেন এথেন্সের কাছাকাছি একটা ছোট্ট জনপদে, খ্রিস্টপূর্ব ৫২৫ অব্দে। তার পিতা ইউফেরিয়ান ছিলেন এথেন্সের প্রাচীন অভিজাতবর্গের মধ্যে একজন।
জীবন
ইস্কিলুস প্রথমে ম্যারাথন ও পরবর্তীকালে সালামিসে পারস্যবাহিনীর সাথে গ্রীকদের যুদ্ধে গ্রীকদের হয়ে লড়াই করেন বলে মনে করা হয়। যুদ্ধে গ্রীকদের বিপর্যয় ও দুঃখবোধ তাকে ট্র্যাজেডি রচনাতে অণুপ্রাণিত করে। মানব জীবনের দুঃখ হতাশা তার মনের মধ্যে এক গভীর বেদনাবোধ জাগিয়ে তোলে,যা তিনি তার নাট্যঙ্গাগিকের মাধ্যমে উন্মোচিত করেছেন আর পেয়েছেন ট্র্যাজেডির প্রথম স্রষ্টার আসন।
নাট্যচর্চা
ইস্কিলুস দীর্ঘ ৪০ বছর নাট্য চর্চায় নিমগ্ন ছিলেন। মৃত্যুর ৩ বছর আগে তার সুবিখ্যাত ত্রয়ী নাটক ওরেস্টিয়া (খ্রি.পূ. ৪৫৮) রচনার আগ পর্যন্ত নাটক রচনাতে তিনি ছিলেন ক্ষান্তিহীন। অভিধান লেখক সুইদাদের মতে ইস্কিলুস তার জীবনকালে ৯০ টির মত নাটক রচনা করে গিয়েছেন,যার মধ্যে সাতটি নাটক অখণ্ডিত অবস্থায় আমাদের প্রজন্মের হাতে পৌছে। নাট্যজগতে তার প্রবেশের আগেই মূলত প্রোটিনাসের হাতে সূচিত হয়েছিল স্যাটায়ার নাটকের সমৃদ্ধ ধারা। তখনকার নাটক ছিল কোরাস সমৃদ্ধ। কোরাসের কাজ হল নাটিকের সূচনা ও কাহিনী দীর্ঘ ভাষনের মাধ্যমে আবৃত্তি করা। ইস্কিলুস প্রথম নাটকে অভিনেতা যুক্ত করেন এবং নাটককে একটা প্রাণবন্ত রূপ উপহার দেন। এছাড়া নাটকে কুশীলবদের সংখ্যা বাড়ানো ও পোশাকে বৈচিত্র আনা তার অনবদ্য অবদান।
তার রচিত নাটক গুলার মধ্যে রয়েছে "দ্য ওরেস্টিয়া”,"প্রমিথিউস বাউন্ড”,"আনবাউন্ড প্রমিথিউস””দ্য পার্সিয়ান”, “সেভেন এগেনেস্ট থিবস”,”দ্য সাপ্লিয়ান্ট” প্রভূতি।
মৃত্যু
খ্রিস্টপূর্ব ৪৫৬ অব্দে ৬৯ বছর বয়সে তিনি পরলোক গমন করেন। তবে তার নিজের লেখা সমাধি ফলকে তিনি নিজেকে একজন যোদ্ধা বলেই পরিচয় দিয়েছেন আর আড়াল করে গেছেন নিজের সাহিত্য প্রতিভাকে। তার সমাধি ফলকে লেখা হয়-
বহিঃসংযোগ
thumb|Aeschyli Tragoediae septem, 1552
ভারতের বন্যপ্রাণী অভয়ারণ্যের তালিকা
ভারতীয় অভয়ারণ্য গুলি প্রকৃতি সংরক্ষণের জন্য আন্তর্জাতিক ইউনিয়ন-এর চতুর্থ স্তরের সংরক্ষিত এলাকা গুলির তালিকায় শ্রেণীবদ্ধ। ১৯৩৬ খ্রিস্টাব্দ থেকে ২০১৬ খ্রিস্টাব্দ অবধি ভারতে অবস্থিত মোট ৫৪৩ টি বন্যপ্রাণ অভয়ারণ্য রয়েছে, যা সমগ্র রাষ্ট্রের ১১৮,৯১৮ বর্গ কিলোমিটার বা ৪৫,৯১৪ বর্গমাইল অঞ্চল জুড়ে বিস্তৃত। অভয়ারণ্য গুলির মধ্যে ৫০ টি ব্যাঘ্র প্রকল্প রয়েছে, যা বেঙ্গল টাইগার সংরক্ষণের জন্য গুরুত্বপূর্ণ ও বিশেষ বৈশিষ্ট্য যুক্ত।
ক্যামফোর
ক্যামফোর ডট কম (সাধারণত সংক্ষিপ্ত ক্যামফোর), হল একটি সরাসরি স্ট্রিমিং ওয়েবসাইট, যা মহিলা, পুরুষ, লিঙ্গ পরিবর্তনকারী বা প্রাথমিকভাবে অপেশাদার দম্পতি ছাঁকনি সমন্বিত সরাসরি ওয়েবক্যাম পারফরমেন্স প্রদর্শন করে। ক্যামফোরের সম্প্রচারে প্রায়শই নগ্নতা এবং যৌন কার্যকলাপ দেখা যায়, যা স্ট্রিপটিজ ও নোংরা কথা থেকে শুরু করে যৌন খেলনা দিয়ে হস্তমৈথুন পর্যন্ত হয়।
ক্যামফোরে বেশিরভাগ অপেশাদার ওয়েবক্যাম পারফর্মারদের দ্বারা ব্যবহৃত হয় যারা কেবল নিছক মজার জন্য বা সাইট থেকে অর্থ উপার্জনের জন্য সম্প্রচার করতে পছন্দ করেন। সাইটের গ্রাহকরা ভার্চুয়াল টোকেন কিনতে পারে, যা পারফর্মারদের টিপস দেওয়ার জন্য বা ব্যক্তিগত শো দেখার জন্য খরচ করতে পারে। গ্রাহকরা একে অপরের সাথে বা প্রতি পারফর্মারদের রুমে কথা বলার জন্য লিখে লিখে সরাসরি চ্যাট ব্যবহার করতে পারেন। পারফর্মাররা তাদের রুমে সরাসরি ভিডিও ও অডিও সম্প্রচারের জন্য একটি ওয়েবক্যাম এবং মাইক্রোফোন ব্যবহার করেন।
ভারতের বন্যপ্রাণী অভয়ারণ্যের তালিকা
অভয়ারণ্যের তালিকা
অভয়ারণ্য গুলি মানচিত্রে চিহ্নিত করা হয়েছে।
<mapframe width="800" height="500" text="ভারতের বন্যপ্রাণী অভয়ারণ্য" align="center"> { "type": "ExternalData", "service": "geoshape", "properties": { "stroke": "#00ff00", "stroke-width": 2 }, "query": "\nSELECT ?id ?idLabel\n(concat(, ?idLabel, ) as ?title)\nWHERE\n{\n?id wdt:P814 wd:Q14545639. # is a district\n?id wdt:P17 wd:Q668. # in India\nSERVICE wikibase:label { bd:serviceParam wikibase:language 'en'}\n}"}
ক্যামফোর
ক্যামফোরের পারফর্মাররা প্রাক্তন ওয়েবক্যাম মডেল এবং "পর্ন শিল্পের শীর্ষস্থানীয় ক্যামগার্ল কোচ" নিকি নাইট কর্তৃক প্রশিক্ষিত হতে পারে।
মিস. ডার্লিং পরে বিশ্বখ্যাত প্রাপ্তবয়স্ক অভিনেত্রী জেলেনা জেনসেন, যিনি ২০১৭ সালের জানুয়ারিতে ক্যামফোরে যোগ দিয়েছিলেন ইভেন্ট বিপণন ব্যবস্থাপক এবং ব্র্যান্ড অ্যাম্বাসেডর হিসাবে।
২০০৭ সালে প্রতিষ্ঠিত হওয়ার পর থেকে ক্যামফোর পারফর্মারদের কমিশন হিসাবে ১০০ মিলিয়ন ডলারের বেশি অর্থ প্রদান করেছে।
সেংসি
সেং শেন (৪০৫-৪৩৫ খ্রিস্টপূর্ব), (সেংসি (গুরু সেং), সৌজন্য নাম নামেও বেশি পরিচিত) একজন চীনা দার্শনিক এবং কনফুসিয়াসের শিষ্য ছিলেন। পরে তিনি কনফুসিয়াসের নাতি জিসিকে (কং জি) শিক্ষা দেন, যিনি পরে মেনসিয়াসের শিক্ষক ছিলেন, এভাবে গোঁড়া কনফুসিয়ান ঐতিহ্যের প্রবাহকারের একটি শৃঙ্খলা শুরু করেন। তিনি কনফুসীয়বাদের চার ঋষিদের একজন হিসেবে সম্মানিত।
জীবন
সেং শেন কনফুসিয়াসের চেয়ে ৪৬ বছরের ছোট ছিলেন। তিনি লু রাজ্যের দক্ষিণ উ শহরের অধিবাসী ছিলেন এবং কনফুসিয়াসের প্রথম শিষ্যদের মধ্যে একজন জেং দিয়ানের পুত্র ছিলেন।
তার বয়স যখন ষোল, তখন তাকে তার বাবা কনফুসিয়াসের অধীনে অধ্যয়নের জন্য পাঠিয়েছিলেন। কনফুসীয়বাদীরা তাকে ইয়ান হুইয়ের পরে তার দ্বিতীয় সবচেয়ে বয়োজ্যেষ্ঠ ছাত্র হিসাবে বিবেচনা করেছিল। দুয়ান্মু সি তার সম্পর্কে বলেছিলেন, "এমন কোন বিষয় নেই যা তিনি অধ্যয়ন করেননি। তার চেহারা সম্মানজনক। তার সদগুণ দৃঢ়। তার কথা বিশ্বাসযোগ্যতা দেয়। মহাপুরুষদের সামনে তিনি আত্মমর্যাদার গর্বে নিজেকে তুলে ধরেন। তার ভ্রু দীর্ঘায়ুর"। তিনি তার সন্তানোচিত ধার্মিকতার জন্য সুপরিচিত ছিলেন, এবং তার পিতামাতার মৃত্যুর পরে তিনি তাদের কথা ভাবতে এবং কান্নায় উদ্বুদ্ধ না হয়ে শোকের আচারগুলি পড়তে পারেননি। তিনি ছিলেন একজন বহু পুস্তক প্রণয়নকারী লেখক। তিনি দশটি বই রচনা করেন, যা রাইটস অফ দ্য এল্ডার দাই (大戴禮) গ্রন্থে সংকলিত) তিনি কনফুসিয়াসের নির্দেশনায় ক্লাসিক অফ ফিলিয়াল পাইটি রচনা এবং/অথবা সম্পাদনা করেছেন বলে জানা যায়। তিনি গ্রেট লার্নিং এর সংক্রমণের সাথেও যুক্ত ছিলেন। তিনি সর্বপ্রথম ৬৬৮ খ্রিস্টাব্দে কনফুসিয়াসের উদ্দেশ্যে বলিদানের সাথে যুক্ত ছিলেন, কিন্তু ১২৬৭ সালে তিনি কনফুসিয়াসের চার মূল্যায়নকারীর একজন হতে অগ্রসর হন। তার উপাধি, "ঋষির মৌলিক নীতির প্রদর্শক", জিয়াজিং সম্রাটের শাসনামল থেকে, যখন তিনি ইয়ান হুইয়ের সাথে যুক্ত ছিলেন।
সেংসি তার নিজের স্কুল প্রতিষ্ঠা করেন এবং কনফুসিয়াসের নাতি জিসি (কং জি) কে শিক্ষা দেন, যিনি পরে মেনসিয়াসের শিক্ষক ছিলেন, এইভাবে গোঁড়া কনফুসীয় ঐতিহ্যের প্রবাহকারদের একটি শৃঙ্খলা শুরু করেন। ইয়ান হুই, জিসি এবং মেনসিয়াসের সাথে, জেংজিকে কনফুসিয়ানিজমের চার ঋষির একজন বলে মনে করা হয়।
সন্তানোচিত ধার্মিকতা
সেং শেন তার সন্তানোচিত ধার্মিকতার জন্য পরিচিত ছিলেন। বাবা-মায়ের মৃত্যুর পর তিনি কান্নায় ফেটে পড়া ছাড়া শোকের আচার পড়তে পারেননি।
সেং শেন সম্পর্কে একটি বিখ্যাত কিংবদন্তি, যার নাম নিয়ে ঝি তং ষিন্, প্রভাবশালী ইউয়ান রাজবংশের পাঠ্য দ্য টুয়েন্টি ফোর্ ফিলিয়াল্ এক্সেম্প্লার্স- -এর অন্তর্ভুক্ত। গল্পে, সেং শেন একদিন কাঠ কুড়াচ্ছিলেন, যখন কিছু দর্শক অপ্রত্যাশিতভাবে তার বাড়িতে এসেছিলেন। তার মা তার আঙুল কামড় দিয়েছিল, এবং জেং তার হৃদয়ে তীব্র ব্যথা অনুভব করেছিল। তিনি অবিলম্বে বুঝতে পেরেছিলেন যে তার মায়ের তাকে প্রয়োজন এবং দ্রুত বাড়ি চলে গেল।
ফলেন অ্যাঞ্জেল (দি এক্স-ফাইলস)
ফলেন এঞ্জেল হচ্ছে আমেরিকার বৈজ্ঞানিক কল্পকাহিনী দি এক্স-ফাইল্‌স নামক ধারাবাহিকের প্রথম সেশনের দশম পর্ব। এটি সর্বপ্রথম ১৯৯৩ সালের ১৯ নভেম্বর ফক্স নেটওয়ার্কে প্রদর্শিত হয়। এটি লিখেছেন হওয়ার্ড গর্ডন ও অ্যালেক্স গান্সা এবং পরিচালনা করেন ল্যারি শ। এই পর্বটিতে তিনজন নতুন মুখ দেখা যায় যাদের মধ্যে স্কট বেলিস ম্যাক্স ফানিগ হিসেবে এবং জেরি হার্ডিন ডিপ থ্রট হিসেবে অভিনয় করেন। এই পর্বটি পুরাণশাস্ত্র নিয়ে গবেষণায় ব্যাপক সাহায্য করে। এই পর্বটি দর্শকদের মধ্যে অনেক জনপ্রিয়তা লাভ করেছিল।
এটি দুইজন এফবিআই এজেন্ট ফক্স মাল্ডার(ড্যাভিড ডুচভনি) এবং ডানা স্কুলিকে (জিলিয়ান অ্যান্ডারসন) কেন্দ্র করে তৈরি করা হয়েছে। তারা এক্স ফাইলস নামক অতিপ্রাকৃতিক ব্যাপারের সাথে সংযুক্ত কেসগুলু নিয়ে কাজ করেন। যখন মাল্ডার এবং স্কুলি একটি রহস্যজনক দুর্ঘটনাস্থান পরিদর্শন করেন, তখন তারা ঘটনাটির অফিসিয়াল রিপোর্ট পান। সেখানে উল্লেখ ছিল যে, এখানে একটি ইউএফও বিদ্ধস্ত হয়। এদিকে, মাল্ডার একজন বিশিষ্ট ইউএফও বিশেষজ্ঞের সাথে সাক্ষাত করেন।
এই পর্বটিতে ম্যাক্স ফেনিগ নামক একজন নতুন চরিত্রের আগমন হয়, যে ছিল ইউএফও এর ব্যাপারে একদম অন্ধবিশ্বাসী। ফেনিগ অবশ্য পুনরায় চতুর্থ সেশনের ম্যাক্স এবং টেম্পাস ফুজিট নামক পর্বগুলুতে অভিনয় করেন। এছাড়াও, ফেনিগ দ্যা লোন গানম্যান নামের পর্বটির সূচনা অংশে অভিনয় করেছিলেন।
পটভূমি
তারপর ডিপ থ্রটের সাথে পরামর্শ করে, ফক্স মাল্ডার (ড্যাভিড ডুচভনি) টাউনসেন্ড শহরে যান এবং দুর্ঘটনাস্থলের ছবি তুলেন। তারপর সেখানে হেন্ডারসন কর্তৃক জিজ্ঞাসাবাদ করার পর মাল্ডার ম্যাক্স ফেনিগ নামক একজন অদ্ভুতস্বভাবের এনআইসিএপি সদস্যের সাথে আটক হন। পরের দিন সকালে, ডানা স্কুলি (জিলিয়ান অ্যান্ডারসন) মাল্ডারকে উদ্ধার করতে আসেন এবং তাকে বলেন যে এফবিআই প্রধান জোসেফ ম্যাকগ্রা তার ব্যাবহারের জন্য এক্স ফাইলস বন্ধ করে দেয়ার জন্যও হুমকি দিচ্ছেন। সে দাবি করে যে ধ্বংসাবশেষটি একটি বিপদ কবলিত লিবিয়ার জঙ্গী জেট হিসেবে চিহ্নিত করা হয়েছে। কিন্তু মাল্ডার এই ব্যাখ্যা বিশ্বাস করেনি। ইতিমধ্যে, ইউএফও এর অদৃশ্য বস্তুটি দুর্ঘটনাস্থলের চারপাশে দেয়া বৈদ্যুতিক বেড়ার মধ্য দিয়েই বাইরের পৃথিবীতে মুক্ত হয়ে পড়ে।
তারপর এজেন্টটি মাল্ডারের হোটেল রুমে ফিরে আসে এবং দেখে যে ম্যাক্স রুমটিকে সার্চ করে তছনছ করে রেখেছে। তারপর মাল্ডারের কাজ কর্মের উপর এক্স ফাইলসে এনআইসিএপি এর গবেষণাপত্র দেখে সে মাল্ডারের ভক্ত হয়ে যায়। ম্যাক্স এজেন্টটিকে তার আস্তানায় নিয়ে আসে যেখানে সে তাকে ডেপুটি এবং দুর্ঘটনাস্থল থেকে আসা একজন কর্মীর কথোপকথন শুনায়। অপরদিকে মাল্ডার এবং স্কুলি নিহত ডেপুটির স্ত্রীর সাথে দেখা করে। ডেপুটির স্ত্রী তার স্বামীর মৃত্যুর জন্য সরকারকে দায়ী করে অভিযোগ করে। তারা একজন ডাক্তারের সাথেও দেখা করে যিনি ডেপুটি এবং সেখানকার কর্মীটির চিকিৎসা করেছিলেন। ডাক্তার বলেন যে, তারা অস্বাভাবিকভাবে পুড়ে মারা যায় এবং মাল্ডারও হুমকির মধ্যে আছে বলে মনে করেন। এই ঘটনার কিছুক্ষণের মধ্যে হেন্ডারসন পুড়ে যাওয়া একদল সৈন্য নিয়ে হাসপাতালে আসে যাদেরকে অদৃশ্য এলিয়েনটি আক্রমণ করেছিল।
বিমান বাহিনীর সদস্যরা টাউনসেন্ডের আকাশ দিয়ে একটি বিশাল ইউএফও উড়ে যেতে দেখে। অদৃশ্য এলিয়েনটি ম্যাক্স এর ট্রেলার প্রবেশ করে এবং তাকে অপহরণ করে। যখন এজেন্টটি ম্যাক্সের ট্রেলারে যায়, সেখানে গিয়ে দেখে যে ম্যাক্স নেই। সেনাবাহিনী কর্তৃক প্রকাশিত একটি খবরে বলা হয় যে, ম্যাক্সকে একটি দ্বীপে পাঠানো হয়েছে। তারা তখনই ম্যাক্সকে খুঁজতে যায় এবং হেন্ডারসনের লোকজন তাকে চিরুনিখোঁজা শুরু করে। ম্যাক্সকে খুঁজতে যাওয়া দুইজন সৈন্যকে এলিয়েনটি হত্যা করে এবং একটি গুদামঘরের দিকে উড়ে যায়। যখন মাল্ডার ম্যাক্সকে খুঁজে পায়, তখনও ভবনটি হেন্ডারসনের সৈন্য দ্বারা ঘেরাও করা ছিল। মাল্ডার ম্যাক্সকে স্বাভাবিক করার চেষ্টা করল, কিন্তু ম্যাক্স এলিয়েন কর্তৃক মারাত্মকভাবে আক্রমণের শিকার হয়ে প্রচণ্ড আহত হয়েছিল। তারপর মাল্ডার দেখতে পেল যে, ম্যাক্স একটি তীব্র আলোকরশ্মির উপর ভেসে যেতে শুরু করে এবং একসময় গায়েব হয়ে যায়। যখন হেন্ডারসন দেখতে পেল যে রুমের ভিতর ম্যাক্স নেই, তখন সে মাল্ডারকে অ্যারেস্ট করে।
ওয়াশিংটন ফিরে স্কুলি এবং মাল্ডার উভয়েই এফবিআই প্রধান জোসেফ ম্যাকগ্রার কাছে এই ব্যাপারটি নিয়ে একটি রিপোর্ট করে। কিন্তু তিনি তাদের অবিশ্বাস করেন। ম্যাকগ্রা মাল্ডারকে কঠোরভাবে তিরস্কার করে এবং হেন্ডারসন দ্বারা লিখিত একটি সাক্ষ্য উপস্থাপন করে যেখানে লিখা ছিল যে, ম্যাক্সের মৃতদেহ একটি কন্টেইনারে পাওয়া গেছে। ম্যাকগ্রা এবং তার সভায় উপস্থিত সকলে মিলে এক্স ফাইলস বন্ধ করে দেয়ার সিদ্ধান্ত নেয় এবং মাল্ডারকে এফবিআই থেকে বিতাড়িত করে দেয়। কিন্তু ডিপ থ্রট(জেরি হার্ডিন) এই সিদ্ধান্তের বিরুদ্ধে ভোট দেন। তিনি মনে করেছিলেন যে, মাল্ডারকে এফবিআই থেকে বিতাড়িত করে দেয়ার চেয়ে তাকে তার স্বাভাবিক কাজকর্ম করতে দিলেই ভাল হত।
প্রোডাকশন
ফলেন এঞ্জেল লিখেছেন হওয়ার্ড গর্ডন ও অ্যালেক্স গান্সা এবং পরিচালনা করেন ল্যারি শ'। এই পর্বটি এক্স ফাইলস বন্ধ হয়ে যাওয়ার পূর্বাভাস দিয়েছিল, যেটি প্রথম পর্বের সর্বশেষ সেশন "দ্যা আরলেনমেয়ার ফ্লাস্ক" নামক পর্বে হওয়ার কথা ছিল। এছাড়াও, ফেনিগ "দ্যা লোন গানম্যান" নামক পর্বটির সূচনা অংশে অভিনয় করেছিলেন।  স্কট বেলিস চতুর্থ সেশনের ম্যাক্স এবং টেম্পাস ফুজিট নামক পর্বগুলুতে ম্যাক্সের চরিত্রে  অভিনয় করেন।  প্রথম সেশনের শেষ পর্বে ম্যাক্সের এনআইসিএপি বেসবল ক্যাপটি মাল্ডারের অফিসে পড়ে থাকতে দেখা যায়।
এই পর্বটির দেখানো ওয়াশিংটন ডি.সি.র অংশটুকু ব্রিটিশ কলম্বিয়ার বার্নবি মাউন্টেনের সাইমন ফ্রাসার বিশ্ববিদ্যালয়ে চিত্রায়িত করা হয়েছিল। সেখানকার সীমিত জায়গার মধ্যে সকল প্রকার প্রয়োজনীয় যন্ত্রপাতি সেট করা ছিল রীতিমত কস্টসাধ্য ব্যাপার। এই পর্বে দেখানো অদৃশ্য এলিয়েনের ধারনাটি এসেছিল প্রিডেটর মুভি থেকে। দর্শকদের ভয় দেখানোর জন্য এলিয়েনটিকে অদৃশ্য করে রাখা হয়েছিল। এই পর্বটির নির্মাতা ক্রিস কার্টার বলেন যে, "মানুষ যেগুলু দেখতে পায়, সেগুলুর চেয়ে যেগুলু দেখতে পায় না, সেগুলু বেশি ভয়ংকর।" সহকারী পরিচালক লীন ক্যারো ম্যাক্স চরিত্রে স্কট বেলিসের অভিনয়ের ব্যাপক প্রশংসা করেন। কলোনেল হেন্ডারসন চরিত্রে অভিনয় করা অতিথি শিল্পী মার্শাল বেলের অনেক প্রশংসা করেন কার্টার এবং তার চমৎকার অভিনয়ের জন্য পরিচালকগণ  প্রযোজকদের কাছ থেকে ডিপ থ্রট চরিত্রটিকে আরো বিস্তৃত করার অনুমতি পায়।  অভিনেতা ব্রেন্ট স্টেইট, যিনি  কর্পোরাল টেলর হিসেবে এই পর্বটিতে অভিনয় করেছিলেন, তিনি ভাঙ্কভারে অবস্থিত উইলিয়াম ডেভিস সেন্টার ফর অ্যাক্টরস স্টাডি নামক প্রতিষ্ঠানে  উইলিয়াম বি. ডেভিসের কাছ থেকে অভিনয় শিখেছিলেন।
সম্প্রচার ও অভ্যর্থনা
১৯৯৩ সালের ১৯ নভেম্বর সর্বপ্রথম ফক্স নেটওয়ার্কে ফলেন এঞ্জেলের প্রিমিয়ার দেখানো হয় এবং ১৯৯৪ সালের সেপ্টেম্বরের ২৪ তারিখ সর্বপ্রথম যুক্তরাজ্যের বিবিসি ২ চ্যানেলে সম্প্রচার করা হয়। এই পর্বটি নাইলসন হাউসহোল্ড রেটিং এ ৯ এর মধ্যে ৫. ৪ পেয়েছিল। এই জরিপ থেকে বুঝা যায় যে, যুক্তরাষ্ট্রে এই পর্বটি দারুণ জনপ্রিয়তা লাভ করেছিল। এই পর্বটি প্রায় ৫.১ মিলিয়ন বার দেখা হয়েছে। I
অ্যানটারটেইনমেন্ট উইকলি ম্যাগাজিন কর্তৃক প্রকাশিত একটি নিবন্ধে এ পর্বটি B+ রেটিং পায় এবং নিবন্ধটিতে বলা হয় যে, "এটি একটি চমৎকার পর্ব যেখানে একজন এজেন্টের দায়িত্ব এবং সরকারের সাথে তার সম্পর্ক দারুণভাবে উপস্থাপন করা হয়েছে।" এখানে ম্যাক্স ফেনিগের দ্যা লোন গানম্যানে অভিনয়ের ব্যাপারেও কিছু তথ্য ছিল। কেইথস ফিপ্পস, দ্যা এ.ভি. ক্লাব নামক ম্যাগাজিনেও এই পর্বটিকে B+ রেটিং দেন এবং বলেন যে "এটি হচ্ছে এই সিরিজটির জন্যও একটি বেশ শক্তিশালী অনুপ্রবেশ।" ফিপ্পস আরো বলেন যে, "মানুষ যে ক্রমাগত অন্ধকারে কবলিত হচ্ছে, সেটার একটি উৎকৃষ্ট উদাহরণ হচ্ছে ম্যাক্স ফেনিগ। ম্যাক্সকে ছাড়া আমারা দেখতে পাই মাল্ডার এবং স্কুলি এই রহস্যজনক বস্তুটির সন্ধান করেছেন এবং খালি হাতে ফিরে এসেছেন। পক্ষান্তরে কেবলমাত্র ম্যাক্সের সাহায্যেই আসল ঘটনার কিছুটা আভাস পাওয়া গেছে।" ম্যাট হেইগ, ড্যান অব গিক ম্যাগাজিনে এই পর্বটির ব্যাপারে বলেন যে "এই পর্বটি তাকে একটু আকর্ষণ করতে পারেনি এবং এটি পূর্ববর্তী সকল রহস্যজনক সিরিজ গুলুর মতই প্রায় একই রকমের কাহিনীর উপর ভিত্তি করে বানানো হয়েছে।"  রবার্ট শেরম্যান এবং লার্স পার্সম্যান তাদের বই ওয়ান্টিং টু বিলিভ: আ ক্রিটিক্যাল গাইড টু দ্যা এক্স ফাইলসে এই পর্বটিকে পাঁচের মধ্যে তিন দেন। শেরম্যান  বলেন যে, ফলেন এঞ্জেল হচ্ছে যথেষ্ট শক্তিশালী পটভূমির উপর নির্মিত অত্যন্ত বিনোদনপূর্ণ একটি পর্ব।  তিনই মনে করেন যে, সর্বশেষ সিনগুলুর মধ্যে ডিপ থ্রটের অংশটুকু ছিল যথেষ্ট প্রেরণাদায়ক। "কন্ডুইট" নামক একটি পূর্ববর্তী পর্বের সাথে তুলনা করে তিনই এই পর্বটির প্রশংসা করেন।
আবদুল আহাদ (সঙ্গীত পরিচালক)
আবদুল আহাদ একাধারে ছিলেন সুরকার, প্রশিক্ষক, পরিচালক, সংগঠক ও গায়ক।
জন্ম ও শৈশব
আবদুল আহাদ জন্মগ্রহণ করেছিলেন ১৯১৮ সালের ১৯শে জানুয়ারি রাজশাহীতে। তার বাবা আবদুস সামাদ, মা হাসিনা খাতুন। ছয় ভাইবোনের মধ্যে তিনি ছিলেন জ্যেষ্ঠ। তার আদি পৈতৃক নিবাস ফরিদপুরে। তার শৈশব ও কৈশোর কেটেছে পাবনায় নানার বাড়িতে।
শিক্ষা ও কর্মজীবন
১৯৩৬ সালে কলকাতায় অল বেঙ্গল মিউজিক প্রতিযোগিতায় ঠুংরি ও গজলে প্রথম স্থান অধিকার করে আবদুল আহাদ তৎকালীন সঙ্গীতজগতে আলোড়ন সৃষ্টি করেছিলেন। ১৯৩৮ সালে তিনি শান্তিনিকেতনে যান। কবিগুরু রবীন্দ্রনাথ ঠাকুরের জীবদ্দশায় শান্তিনিকেতনে তিনি শিক্ষা নিয়েছিলেন। শান্তিদেব ঘোষ ও শৈলজারঞ্জন মজুমদার ছিলেন তার শিক্ষক।
শান্তিনিকেতনের শিক্ষাজীবনে আবদুল আহাদ সাহিত্যসভা, গানের অনুষ্ঠান ও প্রার্থনাঘরে গান পরিবেশন করতেন। বৈতালিক ও মন্দিরেসঙ্গীত পরিবেশনের দায়িত্বও বেশির ভাগ সময় তার ওপরই বর্তাত। তখন শ্যামা, চণ্ডালিকা ও তাসের দেশ নাটকের মহড়া হতো উত্তরায়ণে। স্বয়ং কবিগুরু উপস্থিত থাকতেন এসবের মহড়ায়। এই সময় কবিগুরুর পরম সান্নিধ্য লাভের সৌভাগ্য হয় আবদুল আহাদের।
১৯৪১ সালের ২২ শ্রাবণ কবিগুরুর প্রয়াণ-সংবাদ শান্তিনিকেতনে পৌঁছার পর শৈলজারঞ্জন মজুমদার তাঁকে ডেকে নিয়ে সমবেত কণ্ঠে গাওয়ার জন্য একটি গানের স্বরলিপি দেন। বিখ্যাত সেই গানটি ছিল ‘সম্মুখে শান্তি পারাবার’। শান্তিনিকেতনের প্রার্থনাঘরে সেদিন সন্ধ্যায় সবাই মিলে তারা গানটি গেয়েছিলেন।
শান্তিনিকেতনের শিক্ষাজীবন শেষে তিনি বোম্বে (বর্তমানে মুম্বাই) চলে যান। সেখানে কিছুদিন থাকার পর আবার কলকাতায় ফিরে আসেন। এবার তিনি গ্রামোফোন কোম্পানি হিজ মাস্টার্স ভয়েস-এ রবীন্দ্রসঙ্গীতের প্রশিক্ষক হিসেবে যোগ দেন। তার নিবিড় তত্ত্বাবধানে রবীন্দ্রসঙ্গীত রেকর্ড করেন তখনকার প্রখ্যাত সব শিল্পী। এঁদের মধ্যে উল্লেখযোগ্য হলেন সুধা মুখোপাধ্যায়, সন্তোষ সেনগুপ্ত, সুচিত্রা মিত্র, পঙ্কজকুমার মল্লিক, শান্তিদেব ঘোষ, সত্য চৌধুরী, হেমন্ত মুখোপাধ্যায় প্রমুখ।
১৯৪৮ সালের মাঝামাঝি আবদুল আহাদ ঢাকায় চলে আসেন। এরপর শুরু হয় তার সঙ্গীতিক জীবনের নতুন অধ্যায়। ঢাকায় এসে তিনি যোগ দেন পাকিস্তান রেডিওর ঢাকা কেন্দ্রে। ঢাকা বেতার কেন্দ্রের তখন শোচনীয় অবস্থা। তাঁকে নিয়ে প্রযোজকের সংখ্যা তখন মাত্র তিনজন। ফলে এখান থেকে সঙ্গীত সম্প্রচারের পুরো দায়িত্ব এসে পড়ে তার ওপর। পাকিস্তান হলেও ঢাকা বেতার কেন্দ্রের প্রতিদিনের অনুষ্ঠানে রবীন্দ্রসঙ্গীত গাওয়ানোর ব্যাপারে তার ছিল উদ্যোগী ভূমিকা। আবদুল আহাদ জীবনের প্রায় শেষ পর্যন্ত বাংলাদেশ বেতারে প্রযোজক-সুরকার হিসেবে কর্মরত ছিলেন। বয়সসীমা শেষ হওয়ার পরও সাতবার তার চাকরির মেয়াদ বাড়ানো হয়েছিল।
পুরস্কার ও সম্মননা
সঙ্গীতে অসাধারণ অবদানের জন্য তিনি ১৯৬২ সালে ‘তমখা-ই ইমতিয়াজ, ১৯৬৯ সালে ‘সিতারুই-ইমতিয়াজ’ খেতাব লাভ করেন। বাংলাদেশ সরকারও তাঁকে ১৯৭৮ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করে।
মৃত্যু
১৯৯৪ সালের ১৫ মে তিনি মৃত্যুবরণ করেন।
নাগবাড়ী ইউনিয়ন
নাগবাড়ী ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
নাগবাড়ী ইউনিয়নের মোট আয়তন ৬২১১একর।ঘরবাড়ির সংখ্যা ৭৮৬৬ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী নাগবাড়ী ইউনিয়নের মোট জনসংখ্যা ৩১২৯৪ জন।এদের মধ্যে ১৫১২৩ জন পুরূষ এবং ১৬১৭১জন মহিলা। প্রতি ব:কি: এ ১২৪৫ জন লোক বাস করে।
শিক্ষা
১.লায়ন ফেরদৌস আলম ফিরোজ কলেজ, ২.ফেরদৌস আলম ফিরোজ উচ্চ বিদ্যলয়, ৩.নাগবাড়ি হাসিনা চৌধুরী উচ্চ বিদ্যালয়, ৪.আলাউদ্দিন সিদ্দিকী কলেজ, ৫.রতনগন্জ সরকারি উচ্চ বিদ্যালয় ৬. ভর সরাই উচ্চ বিদ্যালয়
উল্লেখযোগ্য ব্যক্তি
এই ইউনিয়নে বিভিন্ন কৃতি ব্যক্তি জন্মগ্রহণ করেছেন। তার মধ্যে ১/বাংলাদেশের প্রথম রাষ্ট্রপ্রতি (মরহুম আবু সাইদ চৌধুরী) ২/মহান মুক্তিকামী বঙবীর আব্দুল কাদের সিদ্দিকী ৩/বাংলাদেশ সরকারের সাবেক মএী আব্দুল লতিফ সিদ্দিকী
ডিকিনসন ডাব্লিউ রিচার্ডস
ডিকিনসন ডাব্লিউ রিচার্ডস একজন মার্কিন চিকিৎসক এবং শারীরতত্ত্ববিদ। তিনি ১৯৫৬ সালে চিকিৎসাবিজ্ঞানে নোবেল পুরস্কার লাভ করেন।
জীবনী
রিচার্ডস নিউ জার্সিতে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯২২ সালে এমএ এবং ১৯২৩ সালে এমডি ডিগ্রি লাভ করেন।
টপ ইলেভেন বি এ ফুটবল ম্যানেজার
টপ ইলেভেন বি এ ফুটবল ম্যানেজার একটি অনলাইন ভিত্তিক ফুটবল ম্যানেজার সিমুলেশন গেম,যা নরডিওস প্রস্তুত করে ২০১০ সালের মে মাসে বাজারে ছাড়ে। গেমটিতে একজন গেমার বা খেলোয়াড় শুধুমাত্র একটি ফুটবল দলের ম্যানেজার পদেই খেলতে পারেন। গুগল প্লে-স্টোর এবং এপ স্টোরে গেমটির এপ্লিকেশন পাওয়া যায়। গেমটি ফেসবুক-এ খেলা যায় এবং খেলোয়াড়েরা নিজেদের বন্ধুদের বিরুদ্ধেও গেমটি খেলতে পারবেন। সামাজিক মাধ্যমে ফুটবল ম্যানেজমেন্ট গেমের অভাব মোকাবেলার জন্য গেমটি তৈরি করা হয়েছিল। মূলত স্পোর্টস ইন্টার‍্যাক্টিভ-এর ফুটবল ম্যানেজার এবং ইলেক্ট্রনিক আর্টস-এর প্রিমিয়ার ম্যানেজার গেমগুলোর আদলে এই গেমটি তৈরি করা হয়েছে এবং সামাজিক মাধ্যমে জায়গা করার উপযোগী করা হয়েছে। বর্তমানে প্রায় ৬০ লক্ষাধিক মানুষ এই গেমটি খেলেন। টপ ইলেভেন বি এ ফুটবল ম্যানেজার মূলত ডেস্কটপ এপ্লিকেশন হিসেবে ফেসবুকে স্থান করে নেয়। ফেসবুকে ছাড়ার ২ বছরের মধ্যে গেমটি ২০১১ সালের নভেম্বর হতে মোবাইল ফোনে খেলার উপযোগী করা হয়েছে। রাশিয়ার বৃহত্তম সামাজিক নেটওয়ার্কগুলির মধ্যে অন্যতম,অদ'নক্লস্নেইকি-তে গেমটি ছাড়া হয়েছিল। ফেসবুক থেকে পরিসংখ্যান অনুযায়ী, ২০১৪ সালে সেখানে মাসিক ১.৫ কোটিরও বেশি ব্যবহারকারী ছিল। ২০১৩ সাল হতে নরডিওস হোসে মরিনহোকে ফেইস অব দ্যা গেইম হিসেবে মনোনীত করে। তখন থেকে খেলোয়াড়েরা মরিনহোর প্রতিপক্ষ হয়ে খেলতে পারেন। মরিনহো ছাড়াও খেলোয়াড়েরা প্রায় ২০টিরও বেশি নিবন্ধনকৃত দলের রঙ বা জার্সি পড়ে খেলতে পারেন। তাদের মধ্যে রিয়াল মাদ্রিদ সি.এফ., আর্সেনাল এফ.সি., লিভারপুল এফ.সি., ইত্যাদি অন্যতম।
বিশ্বের অন্যান্য দেশের মত বাংলাদেশেও এর জনপ্রিয়তা আছে। সামাজিক মাধ্যম, ফেইসবুকে গেমটির নিয়মিত খেলোয়াড়দের সমন্নয়ে Top Eleven Community (Bangladesh) নামের একটি গ্রুপও রয়েছে। গ্রুপটির সদস্যবৃন্দ তাদের অভিজ্ঞতা ও অর্জন প্রকাশের পাশাপাশি নতুন খেলোয়াড়দের বিভিন্ন উপদেশও দিয়ে থাকেন যা একজন নতুন খেলোয়াড়কে একটি শক্তিশালী এবং অভিজাত দল তৈরিতে সাহায্য করে থাকে।
ম্যানেজার
গেমটির খেলোয়াড়েরা একজন ম্যানেজার হিসেবে গেমটি খেলেন। গেমে প্রথমবারের মত প্রবেশ করা মাত্র ম্যানেজারকে ব্যক্তিগত কিছু তথ্য,নিজ দলের নাম, চিহ্ন, এবং রঙ তথা জার্সি নির্ধারণ করতে হয়। ফেসবুকের সাথে গেমটি সংযোগ করা হলে অথবা ডেস্কটপ হতে ফেসবুক দিয়ে গেমে প্রবেশ করলে ম্যানেজারের ব্যক্তিগত তথ্য নিজে নিজে আপডেটেড হয়ে যায়। পরবর্তীতে টোকেন ব্যবহারের মাধ্যমে দলের নাম, চিহ্ন এবং জার্সি পরিবর্তন করা সম্ভব। ম্যানেজারের মূল লক্ষ্য চলমান মৌসুমে নিজের দলকে টিকিয়ে রাখা, সে জন্য ম্যানেজারকে শুরুতে কিছু সম্পদ দেওয়া হয়। এর পাশাপাশি একজন ম্যানেজারকে একটি স্কোয়াড এবং একটি খেলার মাঠও দেওয়া হয়। নিজ দলকে খেলার মাধ্যমে টিকিয়ে রাখা সহ দলের সকল বাহ্যিক বিষয়েও ম্যানেজারকে হস্তক্ষেপ করতে হয়। তার মধ্যে প্রধান হচ্ছে খেলোয়াড় ক্রয় করে দলকে শক্তিশালী করা এবং অব্যবহারিত বা অপ্রয়োজনীয় খেলোয়াড়দের বিক্রয় করা। দলের সম্পদ উপার্জনের জন্য স্পন্সরশীপ চুক্তি স্বাক্ষর করতে পারবেন এবং হোম খেলায় সমর্থকদের কাছ থেকে টিকেটের মুল্য পাবেন। শুরুর মৌসুমে একজন ম্যানেজারের লেভেল ১ হতে শুরু হবে এবং দলকে প্রোমোশনের মাধ্যমে ম্যানেজারের লেভেলও ১বার করে উন্নীত হবে।
অ্যাসিস্ট্যান্ট ম্যানেজার
অ্যাসিস্ট্যান্ট ম্যানেজার পুরনাঙ্গ স্বয়ংক্রিয় একজন সহকারী। ম্যানেজারের অবর্তমানে অ্যাসিস্ট্যান্ট ম্যানেজার বিশেষ ভুমিকা পালন করে থাকেন। দলের স্কোয়াডের সমস্যা সহ ম্যানেজারকে স্পন্সরশীপ চুক্তি স্মরণ করে দেওয়া এবং ম্যাচ চলাকালিন সময়ে ম্যানেজারকে বিভিন্ন উপদেশ দিয়ে থাকেন। এছাড়া ফেসবুক ও টপ ইলেভেন বন্ধুদের মাঝে বিভিন্ন উপহার আদান প্রদানের হিসাব সংরক্ষণ করেন। খেলোয়াড়ের চুক্তি স্মরণ করে দেওয়ায় সহকারী ম্যানেজার বিশেষ ভুমিকা রাখেন। প্রতিদিন সহকারী ম্যানেজার খেলোয়াড়দের মান উন্নত করার জন্য অনুশীলনের ইঙ্গিত দিবেন, পরবর্তী খেলার জন্য দলের প্রতুতি এবং ম্যাচ শেষে দলের খেলা কেমন ছিল তারও কিছু মন্তব্য সহকারী ম্যানেজার করে থাকেন।